
Vožnja biciklom po široj okolici zaprešićkog kraja pravi je užitak. Krajolik je prošaran zelenim bregima i 
selima s dobro očuvanom autohtonom gradnjom. Istovremeno ovo je mnogima zanimljiv kraj jer otvara 
puno mogućnosti za istraživanje lijepih baroknih crkava i kapela razasutih po strmim bregima, a skoro do 
svake od njih vodi neka manja cestica ili put idealan za bicikl. 

Prisjećajući se pak 18. i 19. stoljeća u ovim krajevima, i najgušće koncentracije plemstva nakon što se ono 
povuklo pred osmanskom najezdom u ovo donekle zaštićeno područje “za gorom” - za Medvednicom, 
poznato kao Hrvatsko Zagorje, istražujući ga biciklom još i danas možemo uživati u velikom broju baroknih 
dvoraca i kurija, nažalost trenutno napuštenih ili zapuštenih, ali još uvijek dovoljno interesantnih da nas u 
mislima nakratko vrate u prošla vremena kada su živjeli svom svojom raskoši. 

Općinama Bistra i Jakovlje posebno je značajna blizina Medvednice, današnjeg parka prirode. Možda baš 
kroz tu njihovu blizinu i povezanost, istovremeno prirodnu ljepotu i očuvanost, mogu doživjeti razvoj 
seoskog, sportsko - rekreacijskog, planinskog ili zimskog turizma. 

Opis rute 

Rutu započnite u Ivancu na parkiralištu kraj crkve Sv. Marije Pomoćnice 1 , ispod kamenoloma Ivanec. 
Vozite glavnom cestom Zaprešić - Ivanec - Jablanovec - Bistra, uz restoran “Jezera” s desne strane 
ceste, cca 2,2 km od početka rute. U Jablanovcu kod kapelice u centru mjesta, 4,4 km od početka rute, 2 
skrenite s glavne ceste desno i 50 m nakon skretanja, na raskrižju tri ceste skrenite u krajnju lijevu ulicu. 

Desno se odvaja planinarska markacija za Kamene Svate i istoimeno planinarsko sklonište na 482 m 
(udaljenost cca 1 sat), najljepši prirodni vidikovac s Medvednice na Zaprešić, Hrvatsko Zagorje, 
Samoborsko gorje, Žumberak, a za vedrih dana i na Triglav i Kamniške Alpe. Na istom raskrižju desno se 
odvaja prema Kamenim Svatima i dalje uz Zakičnicu do Ponikva i biciklistička staza broj 3 Parka prirode 
Medvednica, koja se kasnije spaja na transverzalnu biciklističku stazu broj 1 uzduž cijele Medvednice i 
omogućava silazak u Gornji Stenjevec i povratak u Zagreb uz planinarski dom Glavica i lokalitet špilje 
Veternice. 






Naša ruta Zagrebačkom županijom vodi Vas dalje do raskrižja Ulice Ljudevita Gaja gdje skrenite lijevo. 
Potom nastavite desno Selskom ulicom. Na raskrižju četiri ulice nastavite ravno preko raskrižja, prelazite 
most. 

3 Na raskrižju kod groblja ruta vodi ravno cestom za Gornju Bistru. Na ovom mjestu je i skretanje s rute A , 
stoga predlažemo strmo desno uzbrdo Crkvenom ulicom uspeti se do crkve Sv. Nikole u Poljanici 
Bistranskoj (1631. godina)-jedinstven vidikovac na zaprešićki kraj. Na raskrižju kod Podgorske ulice 
nastavite ravno preko mostića. 4 Na 8,4 km od početka rute, oko 100 m prije prometnog znaka STOP i 
izlaska na glavnu cestu, skrenite desno i nastavite ravno. Za nekih 900 m prolazite kroz Strmečku ulicu. 

Kod male crvene kućice skrenite lijevo. Na slijedećem raskrižju skrenite ponovo lijevo. 5 U Vinogradarskoj 
ulici, na raskrižju četiri ulice skrenite desno i nastavite voziti prema dvorcu Oršić u Gornjoj Bistri. Desno se 
pruža lijep vidik na sjeverne obronke Parka prirode Medvednica i TV toranj na vrhu Sljeme (1033 m). 6 
Nakon otprilike 1 km vožnje od skretanja desno kod Vinogradarske ulice, skrenite lijevo na makadam (vidi 
se kuća s pločom “Tratinčica”). 

Prolazite cesticom s puno dobro očuvanih drvenih kuća tradicijske arhitekture ovog kraja. Dolazite na 
skretanje s rute B cesticu koja vodi ravno do dvorca Oršić u Gornjoj Bistri. Općina je smještena samo 24 
km od Zagreba, uglavnom orjentirana na prirodne datosti zemlje, jer Park prirode Medvednica pokriva 
trećinu površine općine u njenom istočnom dijelu. Također su razvijeni vinogradarstvo, voćarstvo, 
povrtlarstvo i stočarstvo, ali i malo i srednje poduzetništvo. 

Dan općine je na blagdan Sv. Nikole kada je u općini posebno veselo. Uz dvorac prolazi i markirani 
planinarski put broj 42 prema Oštrici, Francuskim rudnicima i podnožju Horvatovih 500 stuba (izletište 
uredio još 1946. godine zagrebački planinar Vladimir Horvat sa suradnicima), stoga ako imate vremena i 
volje da za nekih 2 sata produžite Vaš boravka na ruti, krenite u istraživanje. Na istom mjestu iz Gornje 
Bistre kreće i biciklistička staza broj 5 Parka prirode Medvednica, od kraja Sljemenske ulice preko 
kamenoloma kroz kanjon potoka Bistra do Rasuhe i Bistranskog sedla. 

Za nastavak rute Županijom na asfaltiranom dijelu ceste kod dvorca skrenite lijevo, pa nakon 20 m kod 
trafo stanice skrenite desno ponovo na makadamski put uz samu ogradu dvorca. Nalazite se točno ispred 
glavnog ulaza u dvorac Oršić, ponovo na asfaltiranoj cesti, skrenite lijevo u Ribničku ulicu. Na raskrižju 
dviju cesta nastavite ravno. Ponovo oko 500 m vozite po makadamskoj cesti. 7 Na raskrižju makadamske i 
glavne ceste skrenite desno prema Kraljevom Vrhu. Nakon 2 km prolazite uz nogometno igralište s lijeve 
strane ceste, desno od Vas su kuće i odvojci Turističke ulice. Turističkom ulicom dolazite do raskrižja s 
raspelom 8 gdje je skretanje s rute C desno oko 1,5 km do crkve Sv. Tri Kralja u Kraljevom Vrhu - ujedno 
fantastičnog vidikovca na cijeli kraj. Na raskrižju skrenite desno prema crkvi, lijevo cesta nastavlja za 
Stubičke Toplice i Donju Stubicu (može se povezati s kružnom biciklističkom stazom 35 km - Gupčevim 
krajem). 

Desno uz cestu je trgovina. Na raskrižju kod bunara skrenite lijevo prema crkvi. U središtu Kraljevog Vrha 
moguće se okrijepiti i odmoriti u lokalnim bistroima. Na bunaru je također oznaka markiranog planinarskog 
puta broj 49 prema Krumpirištu i vrhu Sljeme. Nakon posjeta Kraljevom Vrhu, vratite se nazad do raskrižja 
s raspelom i skrenite desno lagano nizbrdo cestom prema Jakovlju. S desne strane ceste je Teniski centar 
Kraljev Vrh s bistrom pogodan za odmor i okrijepu. Nakon ulazne ploče u Jakovlje na 18,4 km od početka 
rute, skrenite lijevo s glavne ceste 9 kod autobusne stanice na makadamski put do dvorca u Jakovlju gdje 
se nastavlja asfalt. Općina Jakovlje udaljena je 28 km od Zagreba, jedna je od najrazvijenijih u zaprešićkom 
kraju. Nedaleko dvorca uz glavnu cestu nalazi se benzinska postaja MB. Od dvorca nastavite ravno 
glavnom cestom Jakovlje - Donja Bistra i budite oprezni jer cesta može biti malo prometnija. 



Na jednom od narednih raskrižja obratite pozornost na diskont pića smješten u dobro očuvanoj 
tradicionalnoj kući s lijeve strane ceste. Nastavite ravno. Nakon jače uzbrdice, s ceste se pruža lijep vidik 
na Medvednicu, crkvu Sv. Nikole (skretanje s rute A), Kamene svatove, Samoborsko gorje i cijeli zaprešićki 
kraj. 10 Na raskrižju skrenite desno s glavne ceste Jakovlje - Donja Bistra. Nakon 900 m makadamske 
ceste, izlaz na asfalt. Nastaviti ravno uz potok, uz žuti mostić koji ostaje s desne strane kao i sklop lijepo 
uređenih kuća s okućnicama. Oprez na raskrižju gdje izlazite ponovo na glavnu cestu Jakovlje - Novaki 
Bistranski - Ivanec, skrenite desno. 

U naselju Bukovje Bistransko s lijeve strane ceste nalazi se benzinska postaja. U središtu Novaka 
Bistranskih na raskrižju nastaviti ravno cestom. Lijevo uz cestu nalazi se kapela Sv. Roka. U blizini je i 
trgovina i caffe bar “Laci”. Nakon 30,5 km vožnje po kružnoj biciklističkoj ruti dolazite ponovo do parkirališta 
u Ivancu ispod kamenoloma. 

Tehnički opis rute 

1. Parkiralište ispod kamenoloma Ivanec kod crkve Sv. Marije Pomoćnice u Ivancu na cesti Zaprešić- 
Jablanovec - Bistra - Kraljev Vrh. 

2. Kod kapele u središtu Jablanovca skrenite desno s glavne ceste. 50 m nakon skretanja na raskrižju 
tri cestice nastavite vožnju krajnjom lijevom ulicom. 

3. Oprez ! Raskrižje s glavnom cestom, nastavite ravno prema Poljanici Bistranskoj. 

4. Oko 100 m prije prometnog znaka STOP i izlaska na cestu u Oborovu Bistranskom, skrenite desno. 
Nastavite vožnju u smjeru dvorca Oršić u Gornjoj Bistri. Za nekih 200 m prolazite kroz Strmečku 
ulicu. 

5. U Vinogradarskoj ulici, na raskrižju četiri cestice skrenite desno i nastavite prema dvorcu Oršić. 

6. Nakon oko 1 km vožnje od točke 5 , skrenite lijevo na makadam (vidi se kuća s pločom “Tratinčica”), 
nastavite ravno do dvorca Oršić. 

7. Oprez ! Raskrižje makadamske i glavne ceste Gornja Bistra - Kraljev Vrh. Skrenite desno u smjeru 
Kraljevog Vrha. 

8. Raskrižje ceste za Kraljev Vrh - Donju Stubicu i lijevo za Jakovlje. Skrenite lijevo u smjeru Jakovlja 
uz teniski centar Kraljev Vrh, slijedi ugodna nizbrdica u dužini oko 3 km. 

9. Kod autobusne stanice na oko 18,4 km od početka rute skrenite naglo lijevo s glavne ceste na 
makadamski put do dvorca u Jakovlju. Oprez pri prelasku ceste radi prometa, posebno gust promet 
vikendom nakon mise. 

10. Skrenite s glavne ceste Jakovlje - Donja Bistra desno prema autocesti za Zaprešić i Krapinu. 500 m 
od točke 10 , ponovo skrenite lijevo u Ulicu Ante Kovačića na makadamsku cestu. 

Kulturno-povijesne vrijednosti na ruti 

• Kameni svatovi (489 m) - skup dolomitnih stijena koje je narod nazvao Zakletim Svatima i o njima 
ispleo niz priča. Prema poznatoj pjesmi Augusta Šenoe nazivaju se Kameni Svatovi. 

• Crkva Sv. Nikole, Poljanica Bistranska - sagrađena 1631. godine. Crkva je primjer jedne od najranijih 
baroknih crkava u Hrvatskoj, lako često obnavljana, crkva je zadržala osnovni ranobarokni izgled, te 
zajedno sa sačuvanim inventarom s kraja 17. i 19. st. : glavni oltar sv. Nikole, neogotika, bočni B.D. 
Marije iz 17 st. i sv. Antuna iz 17.st, kamena krstionica, predstavlja vrlo vrijedan spomenik tog 
vremena. 

• Dvorac Oršić, Gornja Bistra - sagrađen 1775. godine za grofa Krstu II Oršića. Glavno je pročelje 
dvorca okrenuto prema Zagorju. Dvorana na katu dvorca predstavlja jedan od najbolje sačuvanih 
baroknih prostora profane arhitekture u S.Hrvatskoj. Na južnom kraju Z. krila nalazi se dvorska 


kapela sa sačuvanim rokoko inventarom : glavnim i dva bočna oltara, emporij i orgulje. Oko dvorca 
se nalazio vrlo bogato oblikovan perivoj, sačuvan dijelom još i danas. 

• Crkva Sv. Tri Kralja, Kraljev Vrh - župa je osnovana 1788. godine, dok je sadašnja crkva sagrađena 
1879. godine u historicističkom stilu neoromanike. 

Dvorac Jakovlje, Jakovlje - posjed se spominje od 1546. godine u posjedu je obitelji 

• Oršić, Rauch i dr. Djelomično je sačuvana prilazna aleja i okolni perivoj, danas park skulptura 
kiparskih kolonija. 

• Kapela Sv. Roka, Novaki Bistranski, sagrađena 1863. godine u historicističkom stilu. 

Smještaj i ugostiteljska ponuda 

• Motel GEC, I.Pintarića 36, Ivanec, tel. + 385 1 3358 191, 3358 555 (nalazi se desno uzbrdo od 
prilazne ceste početku rute). 

• Restoran i KK Trajbar team, Ulica bana J.Jelačića 199, Zaprešić, tel. + 385 1 3310 838, www.kk- 
traj bar-team.hr (nije uz rutu) 

• Tenis klub Kraljev Vrh, Sljemenska 5, Jakovlje - tri otvorena i jedan zatvoreni teniski teren, teren za 
badminton/ odbojku, stolovi za stolni tenis, restoran Rozmar., tel. + 385 1 3352 

728, www.kral j evvrh.hr 

• Restoran Jezera, R Svačića 1, Jablanovec, tel. + 385 1 3358 051 

• Planinarsko sklonište Kameni Svati (450 m), Jablanovec, tel. + 385 1 3390 750 

Servisne informacije 

• TZG Zaprešića, Trg žrtava fašizma 9, Zaprešić, tel. + 385 1 3310 309, www.zapresic.hr 

• Park prirode Medvednica, Bliznec bb, Zagreb, tel. + 385 1 4586 317, www. p p-medvednica.hr 

• Policijska postaja Zaprešić, Drage Švajcera bb, tel. 3310 550 

• Dom zdravlja Zaprešić, Pavla Lončara 1, tel. 3310 061 

• Jakovlje - Servis guma Zlatko Kostanjčar,Selnička 15, Jakovlje, tel. 01 3351 767 

• Ambulanta Jakovlje, Stubička 4, Jakovlje, tel. 01 3351 151 

• Benzinska postaja Miha Benz, Stubička c. 4B, Jakovlje, tel. 01 3351 010 

• Opskrbni centar Trgostil, Abele Siksta 1, Jakovlje, tel. 01 3351 203 

• Bankomat Zagrebačke banke na opskrbnom centru Jakovlje 

• Bistra - Općina Bistra, www.bistra.hr 

• Servis guma Zlatko Andrabaka, Stubička 553, Donja Bistra, tel. 01 3391 419 

• AV Petrol Promet, Stubička 458, Bukovje, Donja Bistra, tel. 01 3392 777 

• Ambulanta Donja Bistra, Bistranska 6, tel. 01 3390 017 

• Bankomat Zagrebačke banke na zgradi općine, Stubička 509, Donja Bistra 

Sveta Nedelja - Jagnjić Dol - Svetonedeljski Breg 
Preuzmite kartu 


Sveta Nedelja je slikovito mjesto smješteno uz autocestu Zagreb-Samobor-Bregana-Slovenija, udaljeno 6 
km od Samobora i oko 17 km od Zagreba. Prvi put se spominje još daleke 1501. godine kao jedna od župa 
Zagrebačke nadbiskupije, u kojoj je od 1760. do 1787. godine bio župnik tvorac prve hrvatske aritmetike 
Mihalj Šilobad Bolšić. Iz daljine prepoznatljivu vizuru općini daje župna crkva Presvetog Trojstva smještena 
na brežuljku u srcu središnjeg naselja općine Sveta Nedelja. Općina je najnapučenija u Zagrebačkoj 
županiji, istovremeno i najrazvijenija s jakom gospodarskom bazom. 

Pri ubrzanom gospodarskom razvoju općine, ne zaboravlja se na potrebu očuvanja prirodnih raznolikosti i 
kulturnog bogatstva područja općine te njihovog održavanja, uređenja i uključivanja u turističku ponudu. Uz 
plodna, obrađena polja u nizini rijeke Save, privlačna su jezera - šljunčare Orešje i Rakitje ujedno i izletišta 
i ribolovna područja. Brežuljkasti dio područja općine kojim dominira Svetonedeljski breg ispresjecan je 
voćnjacima, vinogradima, brojnim obiteljskim kućama s lijepo uređenim okućnicama, šumarcima i puno 
proplanaka s jedinstvenim pogledom na gradove Zagreb i Samobor, te Zaprešić na istočnoj obali Save. 

Opis rute 

Vožnja Svetonedeljskim bregima, prvom biciklističkom rutom po području općine Sveta Nedelja, kratka je ali 
uzbudljiva vožnja, prepuna dinamike i dojmova koje će u Vama pobuditi prirodne ljepote i vidici s ove lijepe 
ali zahtjevne rute. 

Rutu započnite u centru Svete Nedelje 1 u neposrednoj blizini župne crkve. U centru se nalazi parkiralište 
pogodno za ostavljanje automobila. Ruta dalje vodi asfaltiranom cestom prema Brezju. Ovaj dio ceste je 
nešto prometniji pa treba pripaziti. 

U mjestu Brezje. na raskrižju s raspelom 2 udaljenom 0.7 km od početka rute, skrenite desno prema 
Jagnjić Dolu. Ubrzo nakon 200 m od točke 2 , dolazite na Y raskrižje gdje skrenite lijevo. Na raskrižju se 
nalazi ugostiteljski objekt Colonada. Ruta nastavlja cestom kroz polja s lijeve strane i vinograde s desne 
strane. Nakon 2 km od početka rute ulazite u mjesto Jagnjić Dol i vozi te Svetonedeljskom ulicom. U 
Jagnjić Dolu na Y križanju (2.6 km) skrenite lijevo i nastavite prema Maloj Gorici. U Maloj Gorici prolazite 
Ulicom Ljudevita Gaja preko T raskrižja s pokloncem i autobusnom stanicom. 3 Na Y raskrižju Ulice Lj. 

Gaja i Ulice Sv. Marije Magdalene, udaljenom 100 m od T raskrižja, skrenite desno. 

U Topolinama na Y križanju 4 skrenite lijevo i dalje pratite Ulicu Sv. M. Magdalene. Ubrzo nakon raskrižja 
počinje makadamski dio ceste. Već prvi metri vožnje makadamom otkrivaju mnoge ljepote i čari područja 
okolice Svetonedeljskog Brega. Na 4.6 km udaljenosti od početka rute započinje kratak ali strmiji uspon koji 
nas dovodi do hrpta brežuljka u podnožju kapele Sv. Marije Magdalene i vidikovca na okolicu. Obratite 
pozornost na pogled prema Okiću, grebenu Samoborskog gorja i Žumberačkoj gori. 

Kapela Sv. Marije Magdalene 5 odlično je, i svakako zasluženo mjesto za odmor. Ruta nastavlja kolnim 
putem prema Lackovićima Gornjim. U slučaju kiše kolni put može biti jako mekan i blatnjav, pa stoga budite 
spremni na dodatnu avanturu. Radi sigurnosti rekreativcima preporučamo proći ovaj dio gurajući bicikl. Na 




5.5 km vožnje dolazite na T raskrižje. Ovdje nastavite ravno kratkim, ali strmim usponom. Ubrzo dolazite u 
mjesto Lackovići Gornji i skrećete desno na raskrižju s asfaltiranom cestom. 6 Ruta odavde vodi prelijepim 
grebenom, na kojem se čovjek osjeća kao u zrakoplovu. Strmo ispod Vas u dolini su razasuta 
svetonedeljska naselja, a u daljini lijevo grad Samobor, ispred Vas Zaprešić, a desno ispod Medvednice 
Zagreb. Cestom prvo kratko uzbrdo, zatim konstantno nizbrdo prema Svetonedeljskom Bregu. 

U mjestu Svetonedeljski Breg na raskrižju skrenite lijevo nizbrdo i pratite cestu. Uskoro dolazite do Y 
raskrižja s pokloncem, 7.5 kilometara od početka rute, gdje nastavljate lijevo strmijim spustom. Desno s 
raskrižja nastavlja makadam. Na spustu 7 , u nastavku, treba prilagoditi brzinu uvjetima na cesti jer se na 
jednom djelu nalaze nepregledne serpentine. Cesta je dvosmjerna pa treba pripaziti na spustu. Nakon 
spusta i serpentina dolazite na Y raskrižje s Ulicom Sopot. Na raskrižju skrenite lijevo i nastavite prema 
Svetoj Nedelji. I dalje rutom vozite nizbrdo. Uskoro dolazite na T raskrižje 8 glavne ceste i Ulice Vladimira 
Nazora kojom ste se spustili do raskrižja. Na raskrižju skrenite desno i nakon 150 m ulazite u samo središte 
općine Sveta Nedelja gdje završava kratka, ali “slatka” vožnja. 

Odmorite na jednoj od terasa bistroa na glavnom svetonedeljskom trgu i proživite netom voženu rutu još 
jednom, sada onako mirno, udobno sjedeći u hladovini. 

Tehnički opis rute 

1. Početak vožnje. Parkiralište ispred crkve Presvetog Trojstva. Vožnja započinje asfaltiranom cestom 
prema Brezju. 

2. Na raskrižju s raspelom skrenite desno u smjeru Jagnjić Dola. 

3. Na Y raskrižju Ulice Lj. Gaja i Ulice Sv. M. Magdalene skrenite desno u Ulicu Sv. M. Magdalene. 

4. U mjestu Topolina na Y raskrižju skrenite lijevo i nastavite Ulicom Sv. M. Magdalene. Početak 
makadama. 

5. Kapela Sv. M. Magdalene (257 m). Vožnja nastavlja makadamskim, a potom i zemljanim putem 
prema Lackovićima Gornjim. 

6. Lackovići Gornji. Na T raskrižju skrenite desno i dalje nastavite cestom po asfaltu. 

7. OPREZ: Strmi spust. Potrebno je prilagoditi brzinu uvjetima na cesti zbog strmine i serpentina, te 
dvosmjerne ceste. Provjerite kočnice na biciklu prije ulaska na vrlo strmu nizbrdicu. 

8. Na raskrižju s glavnom cestom i Ulicom Vladimira Nazora skrenite desno prema centru Svete 
Nedelje. 

Kulturno-povijesne vrijednosti na ruti 

• Crkva Presvetog Trojstva, Sveta Nedelja - župna je crkva barokizirana oko 1750. godine. U crkvi su 
kasnobarokno-klasicistički oltari, kameni kip Pieta iz 17. st. Uz crkvu su pronađeni temelji jedne 
manje crkve. 

• Kapela Sv. Roka, Sveta Nedelja - nalazi se u blizini župne crkve na putu za Staru karlovačku cestu. 
Jedna je od osam kapela svetonedeljske župe i najznačajniji sakralni spomenik. Prvi se put spominje 
1668. godine, a današnji izgled poprima 1748. godine, godine koja je zapisana i na vratima kapele. 
Baroknog je stila gradnje, na kapeli su križevi od kovanog željeza, a najveća joj je vrijednost 
obnovljeni barokni oltar s kipom Svetog Roka koji pokriva cijeli zid svetišta. 

• Kapela Sv. Marije Magdalene, iznad Male Gorice - spominje se od 1668. godine, tada kao skomna 
drvena kapelica, a od 1768. godine kao zidana sakralna građevina u baroknom stilu s dva poluluka. 

Iz stare svetonedeljske župne crkve ovdje je premješten vrijedan oltar s likom svetice s početka 17. 
stoljeća. 


• Dvorac Erdody, Kerestinec (nije na ruti) - posjed je 1560. godine kupio Petar II Erdody, a njegov je 
sin Petar III počeo 1575. godine graditi dvorac. Budući da osmanska opasnost još nije prošla podigli 
su čvrst, četverokutan dvorac, s valjkastim kulama na uglovima, zaštićen jarcima s vodom, koji je još 
mogao poslužiti kao obrambeni kaštel. Siguran i udoban dvorac uskoro je postao sjedište obitelji 
Erdody. Na imanju Kerestinec pobjeđena je i seljačka vojska u buni 1573. godine. 

Smještaj i ugostiteljska ponuda 

• Hotel - restaurant Babylon, Dr. F. Tuđmana, Novaki, Sveta Nedelja, tel. + 385 1 3371 
500, www.babvlon.hr 

• Restaurant Piroš Čarda, Dr. F. Tuđmana 29, Novaki, tel. 01 3371 746 

• Restaurant Suhina, Dr. F. Tuđmana 1, Orešje (pokraj Podsusedskog mosta), tel. 01 3371 562 

• Restaurant Kod Marka, Dr. F. Tuđmana 21, Rakitje, tel. 01 3371 446 

• Restaurant Tartuf, Dr. F. Tuđmana 13, Sveta Nedelja, tel. 01 3371 763 

• Restaurant Zadar, Dr. F. Tuđmana 13, Rakitje, tel. 01 3371 445 

• Pizzeria Dante, Stari hrast 29, Rakitje, tel. 01 3323 392 

• Jezero Rakitje, Športsko ribolovno društvo Rak i Ribički dom, Zagrebačka bb, Rakitje, t./ f. 01 3336 
360 

• Jezero Orešje, Športsko ribolovno društvo Sloga i Ribički dom, Savska bb, Orešje, mob. 098 325 939 

• Trgovina ribolovnog pribora, Dr. F. Tuđmana 6, Sveta Nedelja, tel. 01 3323 990 

• Paintball centar “Xtreme”, Ivanska 23, Jagnjić Dol, tel. 01 3323 601, mob. 091 5183 
801, www.paintball-centar.com 

Servisne informacije 

• Turistička zajednica općine Sveta Nedelja, Trg Ante Starčevića 2, Sveta Nedelja, tel. + 385 1 3373 
919, www.sveta-nedel j a.hr 

• Policijska uprava Samobor, Trg kralja Tomislava 6, tel. 01 3361 555 

• Dom zdravlja Samobor, Gajeva 37, tel. 01 3330 708, 3330 700 

• Benzinska postaja EUROPETROL SANT, Dr. F. Tuđmana 6, Sveta Nedelja, tel. 01 3372 343 

• Benzinska postaja EUROPETROL, Dr. F. Tuđmana 8, Sveta Nedelja, tel. 01 3373 333 

• Servis guma Belušić, Orešje, Stara cesta 29, Strmec, tel. 01 3384 565, mob. 098 1823 204. 

• Servis guma Horvat K.A.D. d.o.oo, Bestovje, Prudnjaci 9, tel. 01 3372 028 

• Bankomati Zagebačke, Raiffeisen i Privredne banke na Trgu Ante Starčevića, Sveta Nedelja 









